Title: Program 99
Author: vavro
Last saved by: kuklova
Company: MPSVR

Program 99. zasadnutia Generálnej konferencie Medzinárodnej organizácie práce (ďalej len „konferencia“), ktoré sa uskutoční od 2. júna 2010 do 18. júna 2010 v Ženeve

Stále body programu konferencie

I.	a) Správa predsedu Správnej rady Medzinárodného úradu práce (ďalej len „MÚP“) a generálneho riaditeľa MÚP,

b) globálna správa podľa následných opatrení k Deklarácii Medzinárodnej organizácie práce (ďalej len „MOP“) o základných zásadách a právach pri práci (účinné zrušenie detskej práce);

II.	Program a rozpočet a iné otázky;

III.	Informácie a správy o aplikácii dohovorov a odporúčaní MOP;

Body programu zaradené samotnou konferenciou alebo Správnou radou MÚP

IV.	Dôstojná práca pre domácich pracovníkov (normotvorná činnosť s cieľom možného prijatia dohovoru doplneného odporúčaním) – prvá rozprava;

V.	Vypracovanie samostatného Odporúčania MOP o HIV/AIDS^1) vo svete práce (normotvorná činnosť) – druhá rozprava;

^1)  HIV – human immune deficiency virus – vírus spôsobujúci chorobu ľudskej imunitnej nedostatočnosti, AIDS – acquired immune deficiency syndrome – syndróm získanej imunitnej nedostatočnosti - syndróm je súbor príznakov charakterizujúcich chorobný stav, určitú chorobu.

VI.	Diskusia o strategickom cieli zamestnanosti (prvý v kruhu opakovanej diskusie k následným opatreniam k Deklarácii MOP o sociálnej spravodlivosti pre spravodlivú globalizáciu z roku 2008);

VII.	Preskúmanie následných opatrení k Deklarácii MOP o základných zásadách a právach pri práci z roku 1998.